ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 37 දරන සිරාප් අරාබි විද්‍යාලයේ
මෂුරා සභාව (සංස්ථාගත කිරීමේ) පනත
(සහතිකය සටහන් කළේ 2000 ජුලි මස 28 වන දින)
ආණ්ඩුවේ නියමය පරිදි මුද්‍රණය කරන ලදී.

2000 ජූලි මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී

2000 අංක 37 දරන සිරාප් අරාබි විද්‍යාලයේ
මසුරා සභාව (සංස්ථාගත කිරීමේ) පනත

සිරාජ් අරාබි විද්‍යාලයේ මපුරා සභාව සංස්ථාගත කිරීම
සඳහා වූ පනතකි.

සිරාජ් අරාබි විද්‍යාලය යනුවෙන් හඳුන්වනු ලබන විද්‍යාලයක් පූර්විකාව.
ඔඩ්ඩිමාවඩි හි පිහිටුවා ඇති හෙයින් ද :

එම විද්‍යාලය පරිපාලනය කිරීම හා කලමනාකරණය කිරිම
මෂුරා සභාවක් මගින් කර ඇති හෙයින් ද :
එම මෂුරා සභාව සංස්ථාගත කරන ලෙස ඉල්ලා ඇති හෙයින්
හා එම ඉල්ලීම ඉෂ්ට කිරීම මහජන යහපත පිණිස වන
හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2000 අංක 37 දරන සිරාජ් අරාබි විද්‍යාලයේ ලුහුඬු නාමය.
මෂුරා සභාව (සංස්ථාගත කිරීමේ) පනත යනුවෙන් හඳුන්වනු
ලැබේ.

2. මේ පනත ක්‍රියාත්මක වීමේ දින සිට සහ ඉන් පසුව,
(මෙහි මින් මතු “විද්‍යාලය” යනුවෙන් හඳුන්වනු ලබන)
ඔඩ්ඩමාවඩි හි සිරාජ් අරාබි විද්‍යාලයේ මෂුරා සභාවේ කටයුතු
මෙතෙක් කල් කළමනාකරණය කළ සහ ඉටු කළ තැනැත්තන්
සහ මෙයින් සංස්ථාපනය කරනු ලබන සංස්ථාවේ මෂුරා සභාවට
මේ පනතේ විධිවිධානවලට සහ මේ පනත යටතේ සාදන ලද
රීතිවලට අනුකූලව මින් මතු ඇතුළත් කරගනු ලබන තැනැත්තන්
(මෙහි මින් මතු “ සංස්ථාව ” යනුවෙන් සඳහන් කරනු ලබන)
“සිරාජ් අරාබි විද්‍යාලයේ මෂුරා සභාව ” යන නාමය සහ
අභිධානය යටතේ අවිච්ඡින්න පැවැත්මක් ඇති සංස්ථාවක් බවට
පත්විය යුතු අතර ඒ නාමයෙන් එය විසින් ද එයට විරුද්ධව ද
සියළු අධිකරණවල නඩු පවරනු ලැබිය හැකි ය. තවද, පොදු
මුද්‍රාවක් තබා ගැනීමේ සහ එය පාවිච්චි කිරීමේ ස්වකීය
අභිමතය හා කැමැත්ත පරිදි එය වෙනස් කිරීමේ ද පූර්ණ බලය
සහ අධිකාරය එයට ඇත්තේ ය.

3. සංස්ථාව පිහිටුවනු ලබන්නේ කවර පොදු පරමාර්ථ සඳහා
ද ඒ පොදු පරමාර්ථ පහත දැක්වෙන පරිදි විය යුතු යයි මෙයින්
ප්‍රකාශ කරනු ලැබේ :-

(අ) ඔඩ්ඩමාවඩි හි පිහිටුවා ඇති සිරාජ් අරාබි විද්‍යාලය
කළමනාකරණය කිරීම, සංවර්ධනය කිරීම සහ
පවත්වා ගෙන යාම :

(ආ) ශුද්ධ වූ කුරානයට සහ “හදිත්” වලට අනුකූලව ඉස්ලාමීය
ආගම අරාබි භාෂාවෙන් ඉගැන්වීම සඳහා ධෛර්යය
දීම :

(ඇ) “උලමාවරු” පුහුණු කිරීම සඳහා පහසුකම් සැපයීම :
(ඈ ) අධ්‍යයන පොදු සහතික පත්‍ර සාමාන්‍ය පෙළ සහ උසස්
පෙළපරීක්ෂණ සඳහා ශ්‍රී ලංකාවේ අධ්‍යාපන
අමාත්‍යාංශය මගින් අනුමත කර ඇති විෂයමාලාවන්ට
අනුකූලව ඉස්ලාමීය ආගමික අධ්‍යාපනය ලබා ගැනීමට
අවස්ථාව ලබා දීම :

(ඉ) “තර්විව්” වලට අනුකූලව හෝ නිසි උච්චාරණය සහිතව
ශුද්ධ වූ කුරානය කට පාඩමින් කියවීම උනන්දු කරවීම :

(ඊ) මුස්ලිම් කාන්තාවන්ගේ සමාජයීය, ආර්ථික හා
අධ්‍යාපනික දියුණුව උදෙසා වෙනම අංශයක් පවත්වා
ගෙන යාම :

(උ) සුදුසු සිසු දරුවන්ට ශිෂ්‍යත්ව ප්‍රදානය කිරීම සහ ඔවුන්ට
වැඩිදුර ඉගෙනීමට අවශ්‍ය 。 වෙනත් උදව් උපකාර
කිරීම :

(ඌ) තරුණ තරුණියන්ට වෘත්තීයමය පුහුණුවක් ලබා දීම :
සහ
(එ) ඉහත සඳහන් පරමාර්ථ මුදුන්පත් කර ගැනීම සඳහා
අවශ්‍ය හිතකර හෝ ආනුෂංගික වන හෝ විය හැකි
වෙනත් ක්‍රියා, කරුණු සහ දේවල් කිරීම වේ.

4. මේ පනතේ සහ වෙනත් යම් ලිඛිත නීතියක විධිවිධානවලට
යටත්ව, බැංකු ගිණුම් විවෘත කිරීමේ, පවත්වාගෙන යාමේ හා
වසා දැමීමේ ද ඇප ඇතිව හෝ නැතිව මුදල් ණයට ගැනීමේ
හෝ ලබා ගැනීමේ ද දේශිය හෝ විදේශීය පුද්ගලයන්ගෙන් හා
ආයතනවලින් ප්‍රදානයන් හා පරිත්‍යාග හාර ගැනීමේ හා එකතු
කිරීමේ ද සංස්ථාවේ අරමුදල් ආයෝජනය කිරීමේ ද සංස්ථාව
වෙත සතුකර දී ඇති හෝ සංස්ථාව විසින් අත්කර ගෙන ඇති
හෝ සංස්ථාව විසින් දරනු ලබන යම් ඉඩමක ගොඩනැගිලි
කිසිවක් ඉදි කිරීමේ ද සංස්ථාවේ පරමාර්ථ ක්‍රියාවේ යෙදවීමට
අවශ්‍ය නිලධරයන් සහ සේවකයන් සේවයෙහි යෙදිමේ, සේවයෙහි
නියුක්ත කිරීමේ හා සේවයෙන් ඉවත් කිරීමේ ද බලය ඇතුළුව
සංස්ථාවේ පරමාර්ථ සියල්ලම හෝ ඉන් කිසිවක් හෝ ඉටු
කිරීමට හෝ සාක්ෂාත් කර ගැනීමට අවශ්‍ය හෝ හිතකර හෝ
සියලු කටයුතු, කාරණා හා දේවල් කිරිමේ, ඉටු කිරිමේ සහ
ක්‍රියාත්මක කිරීමේ බලය සංස්ථාවට ඇත්තේ ය.

5. (1) සංස්ථාවේ කටයුතු කළමනාකරණය කිරීම සඳහා
සහ සංස්ථාවේ පරමාර්ථ මුදුන් පමුණුවා ගැනීම සඳහා මේ
පනතේ හෝ වෙනත් යම් ලිඛිත නීතියක විධිවිධානවලට අනනුකූල
නොවන රීති, සංස්ථාවේ යම් මහා සභා රැස්වීමක දී ඊට පැමිණ
ඡන්දය දෙන සාමාජිකයන්ගෙන් තුනෙන් දෙකකට නොඅඩු
ඡන්දයෙන් කලින් කල සෑදීම නීත්‍යනුකූල වන්නේ ය. එවැනි රීති
සාදනු ලැබීමෙන් පසු එවැනිම රැස්වීමක දී එවැනිම ආකාරයෙන්
ඒවා වෙනස් කිරීම, ඒවාට යමක් එකතු කිරීම, ඒවා සංශෝධනය
කිරීම හෝ පරිච්ඡින්න කිරීම කරනු ලැබිය හැකි ය.

(2) මේ පනත ක්‍රියාත්මක වීම ආරම්භවන දිනයට පෙරාතුව
ම වූ දිනයේ දී සභාවෙහි බලපැවැත්වූ රීති මේ පනතේ හෝ
වෙනත් යම් ලිඛිත නීතියකට අනනුකූල නොවනතාක් දුරට මේ
වගන්තිය යටතේ සංස්ථාව විසින් සාදනු ලැබූ රීති ලෙස සළකනු
ලැබිය යුතු ය.

(3) සංස්ථාවේ සාමාජිකයෝ සංස්ථාවේ රීතිවලට යටත් විය
යුත්තා හ.

6. මේ පනත ක්‍රියාත්මකවීම ආරම්භවන දිනයට පෙරාතුව ම
වූ දිනයේ දී සභාවේ පැවැති සියළුම ණය සහ බැරකම් සංස්ථාව
විසින් ගෙවා නිදහස් කළ යුතු අතර, එදිනට සභාවට අයවිය
යුතු සියළු ණය හෝ ගෙවිය යුතු දායක මුදල් හා ආධාර මුදල්
මේ පනතේ කාර්යය සඳහා සංස්ථාවට ගෙවිය යුතු ය.


7. යම් මිළට ගැනීමකින්, ප්‍රදානයකින්, ත්‍යාගයකින්,
තෙස්තමේන්තු නීයාදනයකින් හෝ වෙනත් ආකාරයකින් සංස්ථාව
වෙත සතුවන යම් චංචල හෝ නිශ්චල දේපලක් හාර ගැනීම
හා දැරීම සංස්ථාවේ රීතිවලට යටත්ව සංස්ථාව විසින් කළ හැකි
අතර ඒ සඳහා සංස්ථාවට නීතියෙන් බලය ඇත්තේ ය. තවද
එවැනි දේපළ මේ පනතේ කාර්යය සඳහා සංස්ථාවේ තත්
කාලයේ බලපවත්නා රීතිවලට යටත්ව ඒ දේපළ විකිණීමේ,
උකස් කිරීමේ, බද්දට දීමේ, හුවමාරු කිරීමේ හෝ වෙනත්
ආකාරයකින් බැහැර කිරීමේ පූර්ණ බලය සහිතව සංස්ථාව
විසින් දැරිය යුතු ය.

8. (1) සංස්ථාවට එහිම අරමුදලක් තිබිය යුතු අතර,
සංස්ථාව සඳහා සහ වෙනුවෙන් මෙතෙක් භාර ගනු ලැබූ හෝ
මින් මතු භාර ගනු ලබන ත්‍යාග, රික්ථවරණ පැවරීම්,
පරිත්‍යාග, ග්‍රාහක මුදල්, දායක මුදල් ,ගාස්තු හෝ ප්‍රදාන සංස්ථාව
විසින් තීරණය කරනු ලබන පරිදි එක් බැංකුවක හෝ බැංකු
වැඩි ගණනක සංස්ථාවේ බැරට තැන්පත් කරනු ලැබිය යුතු ය.
(2) මේ පනත යටතේ ස්වකීය බලතල සහ කර්තව්‍ය ක්‍රියාත්මක
කිරීමේ දී සහ ඉටු කිරීමේ දී සංස්ථාව විසින් දරනු ලබන වියදම්
පියවීමට අවශ්‍ය සියලු මුදල් අරමුදලෙන් ගෙවනු ලැබිය
යුතු ය.

(3) සංස්ථාවේ මුදල් සහ දේපළ කවර ස්ථානයකින් උද්ගත
වුවද මෙහි දක්වා ඇති පරිදි හුදෙක් ම සංස්ථාවේ පරමාර්ථ
ප්‍රවර්ධනය කිරීම සඳහා අදාළ කර ගත යුතු අතර ඉන් කිසිම
පංගුවක්, ලාභාංශයක්, ප්‍රසාද දීමනාවක් හෝ අන් කවර
ලාහයක ආකාරයෙන් සංස්ථාවේ සාමාජිකයන්ට කෙලින්ම
අන්‍යාකාරයකින් ගෙවීම හෝ පැවරීම කරනු නොලැබිය යුතු ය.

9. (1) සංස්ථාවට ලැබුණු හෝ සංස්ථාව විසින් වියදම්
කරනු ලැබූ සියලු මුදල් පිළිබඳව සංස්ථාව විසින් නිසි අයුරින්
ගිණුම් තැබීමට සැලැස්විය යුතු ය.

(2) සංස්ථාව විසින් පත් කරන ලද වරලත් ගණකාධිකාරී
ආයතනයේ ආශ්‍රිත සාමාජිකත්වය දරන විගණකවරයකු හෝ
විගණකවරයන් විසින්, සෑම වර්ෂයක දී ම යටත් පිරිසෙයින්
එක්වරක් සංස්ථාවේ ගිණුම් පරීක්ෂා කොට විගණනය කළ යුතු
අතර ආදායම් සහ වියදම් ගිණුමෙහි සහ ශේෂ පත්‍රයෙහි
නිරවද්‍යතාව තහවුරු කළ යුතු ය.

10. සංස්ථාවේ රීතිවලින් විධිවිධාන සලස්වා ඇති තැනැත්තන්
සංඛ්‍යාවක් ඉදිරිපිට දී මිස සංස්ථාවේ මුද්‍රාව කිසිදු සාධන
පත්‍රයකට නොතැබිය යුතු අතර, එකී තැනැත්තන් තමන් පැමිණ
සිටි බවට ලකුණක් වශයෙන් එකී සාධන පත්‍රයෙහි තම නම
අත්සන් කළ යුතු ය. එම අත්සන් කිරීම සාක්ෂිකරුවකු වශයෙන්
යම් තැනැත්තකුගේ අත්සන් කිරීමට පරිබාහිරව විය යුතු ය.

11. මේ පනතේ සඳහන් තැනැත්තන් සහ ඔවුන් වෙතින්
ඔවුන් මාර්ගයෙන් හෝ ඔවුන් යටතේ හිමිකම් කියන වෙනත්
තැනැත්තන් හැර ශ්‍රී ලංකා ජනරජයේ හෝ යම් රාජ්‍ය මණ්ඩලයක
හෝ සංස්ථාවක හෝ වෙනයම් තැනැත්තන්ගේ අයිතිවාසිකම්වලට
මේ පනතේ ඇතුළත් කිසිවකින් හානියක් හෝ බලපෑමක් නොවිය
යුතු ය.

12. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතුය.